Pandemija COVID-a 19 u Italiji
Prvi slučajevi pandemije koronavirusa 2019/2020. u Italiji potvrđeni su 31. januara 2020, kada su dva kineska turista u Rimu bila pozitivna na koronavirusnu bolest 2019, prouzrokovanu virusom SARS-CoV-2. Sedmicu kasnije, potvrđen je treći slučaj kod Italijanskog državljanina koji se vratio u Italiju iz Wuhana u Kini. Kasnije je otkriven niz slučajeva, počevši od 16 potvrđenih slučajeva u Lombardiji 21. februara. Dodatnih 60 slučajeva i prvi smrtni slučaj se desio 22. februara. Zaključno s 16. martom 2020, Italija je centar aktivnih slučajeva koronavirusa s dvostruko više aktivnih slučajeva od bilo koje druge zemlje, uključujući Kinu i Iran, s ukupno 23.073 aktivna slučaja. Jedanaest općina u sjevernoj Italiji identifikovano je kao središte te su stavljeni u karantenu. Dana 8. marta, premijer Giuseppe Conte proširio je karantenu na cijelu Lombardiju i još 14 sjevernih pokrajina, a sutradan i na cijelu Italiju tako stavljajući u karantenu više od 60 milijuna ljudi. Dana 11. marta, Conte je zabranio gotovo sve poslovne aktivnosti osim supermarketa i apoteka. Sa 16. aprilom Italija ima 165.155 potvrđenih, 21.645 smrtnih i 38.092 oporavljenih. Dana 19. marta Italija je postala zemlja sa najvećim brojem potvrđenih smrtnih slučajeva u svijetu.